Vești bune din Italia: 1.000 de bolnavi de COVID-19 au reacționat bine la un tratament folosit în artrită
Agenţia italiană de reglementare în domeniul medicamentelor (AIFA) începe de joi testele oficiale cu un medicament împotriva artritei reumatoide pe bolnavii cu COVID-19 după ce toate spitalele din ţară l-au experimentat deja cu rezultate bune pentru a contracara dificultăţile respiratorii, relatează EFE.

Medicamentul Tocilizumab, deşi nu vindecă boala - pentru aceasta se aşteaptă vaccinul - contribuie la recuperarea funcţiilor plămânilor, astfel încât poate ajuta bolnavul să elibereze patul pentru terapia intensivă şi a nu colapsa astfel sistemul spitalicesc.

Oncologul Paolo Ascierto, directorul Institutului pentru Melanom şi Terapii Inovatoare de la Institutul împotriva tumorilor din Napoli, Fundaţia Pascale, a colaborat cu alţi specialişti şi a descoperit că tratamentul cu Tocilizumab, folosit împotriva artritei reumatoide, a dat rezultate la pacienţi cu COVID-19.

Într-un interviu acordat EFE, el a explicat că bolnavii infectaţi cu coronavirus pe care i-a tratat cu acest medicament au dat semne "foarte încurajatoare".

În prezent numărul bolnavilor trataţi cu acest medicament în toată Italia este de peste 1.000 iar rezultatele se vor adaugă testărilor oficiale care încep joi asupra a 330 de pacienţi intubaţi în ultimele 24 de ore.


"Oncologii şi hematologii, cunoaştem acest medicament pentru că îl folosim deja pentru a trata efectele secundare ale imunoterapiei, iar dificultăţile respiratorii provocate de COVID-19 sunt foarte asemănătoare, deoarece sunt cauzate de 'o furtună de citocine (o reacţie imunitară defensivă potenţial mortală)", a precizat Ascierto.

El a explicat că a discutat descoperirea cu medicii chinezi care au testat medicamentul pe 21 de pacienţi dintre care 20 au manifestat o ameliorare în 24-48 ore.

Acum se aşteaptă ca testarea şi rigoarea ştiinţifică a AIFA "să probeze validitatea medicamentului".

Expertul a asigurat că medici din SUA au dorit deja să cunoască datele preliminare ale utilizării medicamentului, la fel ca şi profesionişti din alte ţări europene, precum Spania, precizând că a fost contactat de medici spanioli pentru a se interesa de medicament.

"Deocamdată, ceea ce putem manifesta este un optimism precaut", a subliniat medicul italian.
[('Știre reală', 527), ('Narațiuni legate de sănătate', 260), ('Minimizarea impactului COVID-19', 222), ('Satiră', 326), ('Criticarea restricțiilor', 164), ('Narațiuni legate de vaccinare', 370), ('Criticarea actorilor naționali și internaționali', 82), ('Acuzații de autoritarism și distopie', 225), ('Geo-politică', 81), ('Teorii ale conspirației', 239)]